RAPPORT FRA KOMMISSIONEN TIL EUROPA-PARLAMENTET OG RÅDET OM GARANTIFONDENS SITUATION OG OM FORVALTNINGEN AF FONDEN I 2011 /* COM/2012/0399 final */





INDHOLDSFORTEGNELSE 1........... Indledning....................................................................................................................... 3 2........... Fondens balance pr. 31. december 2011........................................................................ 3 2.1........ Fondens finansielle strømme............................................................................................ 3 2.2........ Væsentlige transaktioner................................................................................................. 5 2.3........ Væsentlige transaktioner efter balancedagen.................................................................... 6 2.4........ Regnskabsaflæggelse...................................................................................................... 6 2.4.1..... Grundlag........................................................................................................................ 6 2.4.2..... Ændring i regnskabspraksisen......................................................................................... 6 2.4.3..... Effekten af ændringerne i regnskabspraksisen.................................................................. 6 2.4.4..... Fondens prækonsoliderede regnskab pr. 31. december 2011.......................................... 7 2.4.5..... Garantifondens prækonsoliderede balance....................................................................... 7 2.4.6..... Garantifondens prækonsoliderede resultatopgørelse......................................................... 9 3........... Overførsler til og fra fonden.......................................................................................... 11 3.1........ Retsgrundlag for overførsel til fonden fra EU's almindelige budget................................... 11 3.2........ Overførsel fra eller til EU's almindelige budget i løbet af regnskabsåret........................... 11 3.2.1..... Tilførsel af kapital til fonden........................................................................................... 11 3.2.2..... Renteafkast af fondens likvide aktiver............................................................................ 11 3.2.2.1.. Investeringspolitik......................................................................................................... 11 3.2.2.2.. Afkast.......................................................................................................................... 12 3.2.2.3.. Indtægter fra finansielle transaktioner............................................................................. 12 3.2.2.4.. Udgifter til finansielle transaktioner................................................................................. 13 4........... Fondens forpligtelser..................................................................................................... 13 4.1........ Betaling af forfaldne fordringer...................................................................................... 13 4.2........ EIB's vederlag.............................................................................................................. 14 RAPPORT FRA KOMMISSIONEN TIL EUROPA-PARLAMENTET OG RÅDET OM GARANTIFONDENS SITUATION OG OM FORVALTNINGEN AF FONDEN I 2011 1. Indledning Ved Rådets forordning (EF, Euratom) nr. 480/2009 af 25. maj 2009[1] (kodificeret udgave) oprettedes en garantifond for aktioner i forhold til tredjelande (i det følgende benævnt "fonden") med henblik på at betale EU's kreditorer, hvis modtageren af et lån, der er ydet eller garanteret af EU, ikke opfylder sine forpligtelser. I overensstemmelse med artikel 7 i forordningen har Kommissionen overdraget den finansielle forvaltning af garantifonden til Den Europæiske Investeringsbank (EIB) ved en aftale indgået mellem Fællesskabet og EIB den 23. november 1994 i Bruxelles og den 25. november 1994 i Luxembourg (i det følgende benævnt "aftalen"). Ifølge aftalens artikel 8, stk. 2, skal EIB hvert år inden den 1. marts tilsende Kommissionen en beretning om fondens situation og om forvaltningen af fonden samt fondens forvaltningsregnskab og balance for det foregående år. Et uddrag af beretningen for 2011 kan læses i arbejdsdokumentet fra Kommissionens tjenestegrene. Endvidere hedder det i artikel 8 i forordningen, at Kommissionen senest den 31. maj hvert år skal forelægge Europa-Parlamentet, Rådet og Revisionsretten en beretning om fondens situation og om forvaltningen af fonden i det foregående regnskabsår. 2. Fondens balance pr. 31. december 2011 Fondens finansielle situation er lig med summen af alle dens finansielle strømme siden oprettelsen i 1994. 2.1. Fondens finansielle strømme Fondens situation fremlægges i overensstemmelse med de internationale regnskabsstandarder (IFRS) ultimo regnskabsåret 2011. Fondens midler udgjorde i alt 1 756 205 156,06 EUR (se afsnit 3 i arbejdsdokumentet fra Kommissionens tjenestegrene: fondens balance pr. 31. december 2011 som oplyst af EIB). Her er en oversigt over fondens samlede finansielle strømme siden oprettelsen: Garantifond || Beløb pr. 31.12.2011 || Beløb pr. 31.12.2010 || Ændring Overførsler fra budgettet til fonden || 3 384 734 500,00 || 3 124 564 500,00 || 260 170 000,00 Foregående regnskabsårs nettoresultater || 802 354 046,04 || 760 201 245,08 || 42 152 800,96 Inddrivelse af betalinger foretaget af fonden for misligholdelser || 576 705 008,19 || 576 705 008,19 || 0,00 Andre forfaldne ikke-betalte mellemværender (inklusive administrationsgebyrer til EIB) || 770 809,98 || 747 058,18 || 23 751,80 Modtaget provision for inddrivelse af for sene betalinger i 2002 || 5 090 662,91 || 5 090 662,91 || 0,00 Udbetalte garantibeløb || - 477 860 856,19 || - 477 860 856,19 || 0,00 Successive tilbageførsler til budgettet (inklusive ekstraordinære tilbageførsler til budgettet på grund af tiltrædelsen af nye medlemsstater) || - 2 501 391 526,79 || - 2 501 391 526,79 || 0,00 Justering af porteføljeværdiansættelsen i henhold til IFRS-værdiansættelse || - 34 197 488,08 || - 1 845 165,61 || - 32 352 322,47 Fondens regnskabsværdi || 1 756 205 156,06 || 1 486 210 925,77 || 269 994 230,29 Fondens regnskabsværdi steg med ca. 270 mio. EUR i 2011, hvilket kan forklares ved: Stigende · Overførsler fra budgettet (tilførselsbeløb) på 260,17 mio. EUR for at tilpasse fonden til målbeløbet på 9 % · Nettoindtægter fra finansielle transaktioner på 42,15 mio. EUR Faldende · Porteføljeværdiansættelsen faldt med 32,3 mio. EUR på grund af prisvolatiliteten i forbindelse med finanskrisen · Fondens værdi faldt ligeledes med 0,024 mio. EUR på grund af en tilsvarende stigning i administrationsgebyrer til EIB. 2.2. Væsentlige transaktioner (1) I januar 2011 blev det beløb, der skal overføres fra budgettet til fonden, beregnet i henhold til artikel 3 og 5 i forordningen: Ifølge artikel 3 i forordningen[2] skal fondens målbeløb udgøre 9 % af de samlede udestående forpligtelser i forbindelse med hver enkelt transaktion, plus ubetalte rentetilgodehavender. Ifølge forordningens artikel 5 beregnes det beløb, der skal overføres fra budgettet til fonden i år n+1, på basis af forskellen mellem målbeløbet og værdien af fondens nettoaktiver ved år n-1's afslutning beregnet ved år n's begyndelse. For at tilpasse fonden til de 9 % af de samlede udestående forpligtelser blev der i 2012 tilført et beløb på 260,17 mio. EUR i budgettet til fondsbidrag. Den 31. december 2010 var målbeløbet 1 745,63 mio. EUR, svarende til 9 % af de samlede udestående garanterede transaktioner (19 395,86 mio. EUR). Forskellen mellem målbeløbet og fondens nettoaktiver (1 485,46 mio. EUR den 31. december 2011) var lig med 260,17 mio. EUR. Der blev anmodet om tilførsel af dette beløb til fonden i 2012, hvilket blev godkendt af Rådet og Europa-Parlamentet i november 2011. Det blev efterfølgende opført som et tilgodehavende for til fonden fra budgettet. (2) Den 28. februar 2011 blev et beløb på 138,88 mio. EUR overført fra budgettet til fonden, svarende til tilførselsbeløbet for 2011 (se nærmere i punkt 3.2.1 Tilførsel af kapital til fonden). 2.3. Væsentlige transaktioner efter balancedagen Den 20. februar 2012 blev et beløb på 260,17 mio. EUR overført fra budgettet til fonden svarende til tilførselsbeløbet i 2012. 2.4. Regnskabsaflæggelse Da Kommissionen har besluttet at fremlægge sine regnskaber efter de nye regnskabsregler, der er inspireret af IPSAS[3]-/IFRS-principperne, er fondens prækonsoliderede regnskab også udarbejdet efter disse principper som forklaret i arbejdsdokumentet fra Kommissionens tjenestegrene. 2.4.1. Grundlag Fondens regnskaber er udarbejdet i overensstemmelse med regnskabsreglerne vedtaget af Europa-Kommissionens regnskabsfører, især Kommissionens regnskabsregel nr. 11 - finansielle aktiver og passiver[4]. 2.4.2. Ændring i regnskabspraksisen I regnskabet for 2011 har fonden ændret sin regnskabspraksis for bidrag. Ifølge den tidligere regnskabspraksis, som blev anvendt til og med 31. december 2010, blev bidrag indregnet i fraregnet balancen på datoen, hvor betalingerne fra eller til Europa-Kommissionen blev modtaget eller foretaget. I henhold til den nye regnskabspraksis, der trådte i kraft den 1. januar 2011, skal bidrag indregnes i eller fraregnes fondens balance på den dato, hvor de forfalder eller bliver skyldige i henhold til forordningens artikel 3, 4, 5 og 6. Denne ændring i regnskabspraksisen for bidrag giver mere relevante oplysninger om fondens balance, idet de afgørelser, der træffes og offentliggøres vedrørende fondens finansiering, er obligatoriske udgifter fra Den Europæiske Unions almindelige budget[5]. Ændringen i regnskabspraksisen er blevet anvendt med tilbagevirkende kraft, og de sammenlignelige oplysninger er blevet tilpasset herefter. Ændringen i regnskabsraksisen medfører følgende tilpasninger i balancen: Stigning i omsætningsaktiver - udestående bidrag på 260 170 000 EUR (sammenlignet med 2010: stigning i omsætningsaktiver - udestående bidrag på 138 880 000 EUR). Stigning i tildelte, men endnu ikke indbetalte bidrag på 260 170 000 EUR (sammenlignet med 2010: stigning på 138 880 000 EUR). 2.4.3. Effekten af ændringerne i regnskabspraksisen Ændringerne har ingen indflydelse på resultatopgørelsen eller på beregningen af hensættelser. 2.4.4. Fondens prækonsoliderede regnskab pr. 31. december 2011 Der udarbejdes et prækonsolideret regnskab for fonden med det formål at inkludere regnskabsmæssige transaktioner, der ikke er inkluderet i det fondsregnskab, som EIB har udarbejdet (se arbejdsdokumentet fra Kommissionens tjenestegrene). Behovet for at inkludere sådanne transaktioner skyldes de forskellige misligholdelser, der har forekommet siden fondens oprettelse. Hvis modtageren af et lån, der er ydet eller garanteret af fonden, misligholder sine forpligtelser, skal den prækonsoliderede balance omfatte eventuelle restancer plus morarenter og andre periodiseringsposter[6], indtil fonden har modtaget alle skyldige beløb. Der vil således ved årets udgang foreligge et komplet regnskab for fonden, der skal medtages i EU's konsoliderede balance. Pr. 31. december 2011 forekom der ingen misligholdte forpligtelser. Det samlede beløb i den prækonsoliderede balance beløber sig således til 1 756 205 156,06 EUR. De vigtigste ændringer i regnskabsaflæggelsen forklares i noterne og afstemmer tallene med EIB's regnskab, der fremlægges i arbejdsdokumentet fra Kommissionens tjenestegrene. 2.4.5. Garantifondens prækonsoliderede balance Den prækonsoliderede balance er udarbejdet med henblik på at blive taget med i EU's konsoliderede regnskaber. De vigtigste ændringer er forklaret i noterne til balancen. Samlet balance: Aktiver i EUR || 2011 || 2010 OMSÆTNINGSAKTIVER || || Kortfristede investeringer || 1 194 552 654,14 || 1 153 319 651,66 Portefølje disponibel for salg - omkostninger || 1 206 885 759,50 || 1 134 968 726,10 Portefølje disponibel for salg - aktuarmæssig forskel || 913 066,98 || - 1 355 359,96 Portefølje disponibel for salg - tilpasning til dagsværdi || - 34 189 857,13 || - 1 888 129,14 Portefølje disponibel for salg - periodeafgrænsningsposter || 20 943 684,79 || 21 594 414,66 Kortfristede tilgodehavender || 260 170 000,00 || 138 880 000,00 Andet || 260 170 000,00 || 138 880 000,00 Likvider || 301 482 501,92 || 194 011 274,11 Anfordringskonti || 1 340 446,23 || 1 426 322,04 Kortfristede indskud - nominel || 299 600 000,00 || 123 637 000,00 Påløbne renter på kortfristede indskud || 542 055,69 || 155 055,48 Andre likvide midler - omkostninger || || 68 708 475,06 Påløbne renter på andre likvide midler || || 84 421,53 || || Omsætningsaktiver i alt || 1 756 205 156,06 || 1 486 210 925,77 || || I ALT || 1 756 205 156,06 || 1 486 210 925,77 Samlet balance: Passiver i EUR || 2011 || 2010 || || A. EGENKAPITAL || || Kapital (Garantifonden) || 987 277 788,12 || 623 172 973,21 Indbetalte bidrag || 727 107 788,12 || 484 292 973,21 Tilgodehavende bidrag || 260 170 000,00 || 138 880 000,00 Reserver || - 34 197 488,08 || - 1 845 165,61 Førstegangsanvendelse - reserve til dagsværdi || - 7 630,95 || 42 963,53 Ændring i dagsværdi for aktiver disponible for salg || - 34 189 857,13 || - 1 888 129,14 Akkumuleret overskud/underskud || 760 201 245,08 || 821 618 687,47 Fremført resultat || 760 201 245,08 || 821 618 687,47 Årets økonomiske resultat || 42 152 800,96 || 42 517 372,53 Egenkapital i alt || 1 755 434 096,22 || 1 485 463 867,60 || || KORTFRISTET GÆLD || || Kreditorer || 770 809,98 || 747 058,17 Andre || 770 809,98 || 747 058,17 Kortfristet gæld i alt || 770 809,98 || 747 058,17 || || I ALT || 1 756 205 156,06 || 1 486 210 925,77 Noter til balancen: · "Kortfristede tilgodehavender - Andet" omfatter det tilførselsbeløb i 2012, som skal overføres fra EU-budgettet til fonden i begyndelsen af 2012. Posten kan også referere til træk på fonden, der indimellem kan være udestående, herunder kapital, renter og strafrenter, der skal overføres til EU-budgettet efter aktivering af fondsgarantien. · Forskellen i "Akkumuleret overskud" under egenkapitalen sammenlignet med fondens finansielle situation som præsenteret i arbejdsdokumentet fra Kommissionen tjenestegrene forklares af de successive tilbageførsler af træk og strafrenter til fonden. · "Kreditorer - andre" i 2011 omfatter EIB's administrationsgebyrer, revisionsgebyrer og periodisering af inddrivelsesgebyrer til EIB efter betaling af strafgebyrer til fonden. · I 2010 og 2011 har Kommissionen ikke registreret værdiforringelser i forbindelse med beholdningen af EU-statsobligationer og statsgaranterede obligationer i fondens portefølje. Der er ikke registreret værdiforringelser i fondens beholdning af græske statsobligationer og statsgaranterede obligationer. · Arbejdsdokumentet fra Kommissionens tjenestegrene viser, hvordan fonden er eksponeret over for gældskrisen pr. medlemsstat. 2.4.6. Garantifondens prækonsoliderede resultatopgørelse Ligesom balancen er den prækonsoliderede resultatopgørelse udarbejdet med henblik på at blive taget med i EU's konsoliderede finansielle regnskaber. De vigtigste tilpasninger er forklaret i noten til den prækonsoliderede resultatopgørelse. Konsolideret resultatopgørelse i EUR || 2011 || 2010 || || Indtægter fra finansielle transaktioner || 44 976 268,71 || 43 367 717,93 Renteindtægter || || Renteindtægt af likvider || 4 118 369,38 || 1 359 361,52 Renteindtægt af aktiver disponible for salg || 40 771 673,71 || 40 351 233,09 Andre renteindtægter || 86 225,62 || 80 574,54 Realiserede gevinster på afhændelse af aktiver disponible for salg || || 1 576 548,78 Udgifter til finansielle transaktioner || - 2 823 717,61 || - 850 345,40 Realiserede tab på afhændelse af aktiver disponible for salg || - 1 940 019,61 || Andre finansielle omkostninger || - 883 448,14 || - 850 345,40 Heraf: administrationsgebyrer || - 739 809,98 || - 715 037,50 Overskud fra ikke-driftsmæssige aktiviteter || 42 152 800,96 || 42 517 372,53 || || Årets økonomiske resultat || 42 152 800,96 || 42 517 372,53 Note til den prækonsoliderede resultatopgørelse: "Andre finansielle omkostninger" omfatter EIB's administrationsprovision, revisionsgebyrer og periodeafgrænsning af inddrivelsesgebyrer til EIB efter betaling af udestående strafgebyrer til fonden. 3. Overførsler til og fra fonden I dette afsnit gennemgås de finansielle strømme til og fra fonden. 3.1. Retsgrundlag for overførsel til fonden fra EU's almindelige budget Forordningen blev ændret i 2007[7] for at sikre en mere effektiv anvendelse af budgetmidler ved at tilføre kapital til fonden på basis af den konstaterede størrelse af de udestående lånegarantier. Målbeløbet er 9 % af de udestående lån og lånegarantier, inkl. alle transaktionstyper (EIB-, MFA- og Euratomlån) uden for EU. Forskellen mellem målbeløbet og værdien af fondens nettoaktiver resulterer i overførsel fra budgetpost 01040114, "Tilførsler til garantifonden", til fonden eller fra fonden til budgettet i tilfælde af overskud. Det beløb, der er disponibelt til finansiering af fonden, overføres fra budgetpost 01040114, "Tilførsler til garantifonden", under udgiftsområde 4 (eksterne forbindelser). 3.2. Overførsel fra eller til EU's almindelige budget i løbet af regnskabsåret 3.2.1. Tilførsel af kapital til fonden På grundlag af de udestående garanterede transaktioner på 16 360,73 mio. EUR pr. 31. december 2009 blev der opført 138,88 mio. EUR på budgetpost 01040114, "Tilførsler til garantifonden" i udgiftsoversigten i EU's almindelige budget for 2011. Dette beløb blev overført i én transaktion fra budgettet til fonden den 28. februar 2011. 3.2.2. Renteafkast af fondens likvide aktiver 3.2.2.1. Investeringspolitik Fondens likvide midler investeres i overensstemmelse med principperne for forvaltning af fondens midler, der er fastlagt i bilaget til aftalen, som ændret ved tillægsoverenskomst nr. 1 af 17./23. september 1996, tillægsoverenskomst nr. 2 af 26. april/8. maj 2002, tillægsoverenskomst nr. 3 af 25. februar 2008 og tillægsoverenskomst nr. 4 af 9. november 2010. Således skal 20 % af fondens midler placeres i kortfristede investeringer (højst ét år). Disse investeringer omfatter værdipapirer med variabel rente uanset deres løbetid og fastforrentede værdipapirer med en restløbetid på højst ét år uanset deres oprindelige løbetid. Ved udløb indløses de fastforrentede papirer nemlig til 100 % af deres nominelle værdi, mens de variabelt forrentede papirer, uanset deres restløbetid, til enhver tid normalt kan sælges til en pris i nærheden af 100 %. Af hensyn til ligevægten mellem de forskellige instrumenter, som sikrer den nødvendige likviditet, placeres mindst 100 mio. EUR i pengemarkedsinstrumenter, især som bankindskud. Kommissionen og EIB har sammen opstillet en liste over banker, der kan modtage indskud fra fonden. Listen er blevet revideret flere gange for at tage hensyn til ændringer i kreditvurderingen af bankerne. Bankerne har alle opnået en kreditvurdering på mindst P1 (kortfristet) hos Moody's eller en tilsvarende kreditvurdering hos Standard & Poor's eller hos Fitch. Kapitalanbringelserne i disse banker er omfattet af bestemmelser, der skal sikre et konkurrencedygtigt afkast og en fornuftig risikospredning. 3.2.2.2. Afkast I et ugunstigt økonomisk miljø opnåede fonden et absolut afkast på 0,7157 %. I 2011 var finansmarkederne hovedsageligt påvirket af den vedvarende statsgældskrise i Europa. Over sommeren blev forholdene på finansmarkederne stærkt forringet på grund af bekymringer om statsgælden i euroområdet på trods af drøftelser om at udvide EU's støttefacilitet, opsætte en permanent krisemekanisme i midten af 2013 (efterfølgende fremskyndet til midten af 2012) og indgående tiltag til at løse Grækenlands finansieringsproblemer. I 2011 steg risikopræmien og renterne på statsobligationer, især for lande i udkanten af euroområdet. Fondens resultat var derfor meget volatilt i løbet af året og var stærkt påvirket af den usikkerhed og volatilitet, der regerede på finansmarkederne. Porteføljens afkast lå 138,85 basispoint under benchmarken[8] (se arbejdsdokumentet fra Kommissionens tjenestegrene, afsnit 2.4, "Performance" for yderligere oplysninger), hvilket især skyldes kursfaldet på porteføljens græske obligationer[9]. 3.2.2.3. Indtægter fra finansielle transaktioner I 2011 androg renteindtægterne fra likvider, fondens anfordringskonti og værdipapirer i alt 44 976 268,71 EUR fordelt således: Beskrivelse: || 2011 || 2010 Renteindtægt fra likvider || 4 118 369,38 || 1 359 361,52 Renter på kortfristede indskud || 3 797 877,59 || 1 253 213,48 Ændring i påløbne renter på kortfristede indskud || 302 578,68 || 91 363,69 Renter på anfordringskonti || 17 913,11 || 14 784,35 Renteindtægt af aktiver disponible for salg || 40 771 673,71 || 40 351 233,09 Renter på aktiver disponible for salg || 41 853 323,85 || 39 633 686,93 Ændring i påløbne renter på aktiver disponible for salg || - 650 729,87 || 1 396 474,35 Kursregulering || - 430 920,27 || - 678 928,19 Indtægter på udlån af værdipapirer || 86 225,62 || 80 574,54 Realiseret gevinst ved salg af finansielle aktiver || - || 1 576 548,78 Renteafkast af fondens likvide aktiver || 44 976 268,71 || 43 367 717,93 Renteafkastet indgår i resultatet for regnskabsåret. 3.2.2.4. Udgifter til finansielle transaktioner Udgifterne til finansielle transaktioner beløb sig til 2 823 717,61 EUR, hvoraf 1 940 019,61 EUR er forbundet til realiserede tab på salg af aktiver disponible for salg. Resten af beløbet omfatter forvaltningsomkostninger til EIB på 739 809,98 EUR, andre finansielle omkostninger på 111 527,16 EUR og gebyrer til ekstern revision på 32 111,00 EUR. 4. Fondens forpligtelser Fondens forpligtelser svarer til alle fondens finansielle engagementer. 4.1. Betaling af forfaldne fordringer Der blev ikke trukket på fonden i 2011 til betaling af forfaldne fordringer · Potentielle træk på garantifonden som følge af forfaldne fordringer I kølvandet på forværringen af situationen i Syrien som følge af alvorlige overtrædelser af menneskerettigheder og grundlæggende frihedsrettigheder besluttede Udenrigsrådet den 23. maj 2011 at indstille alle forberedelser i relation til nye bilaterale samarbejdsprogrammer og suspendere de igangværende bilaterale programmer med de syriske myndigheder under det europæiske naboskabs- og partnerskabsinstrument (ENPI) og MEDA-instrumenterne. Desuden har Rådet opfordret EIB til at afvise nye finansielle transaktioner i Syrien. I sin beslutning af 7. juli 2011 glædede Europa-Parlamentet sig over Rådets beslutning om at iværksætte restriktive foranstaltninger over for Syrien og suspendere nye EIB-operationer i landet. Endvidere vedtog Rådet den 14. november 2011 en afgørelse om at forbyde udbetalinger fra EIB som led i eksisterende låneaftaler indgået mellem Syrien og EIB og afbryde EIB's servicekontrakter om teknisk bistand til statslige projekter i Syrien. Denne afgørelse er efterfølgende blevet konsolideret i Rådets afgørelse 2011/782/FUSP af 1. december 2011 og Rådets forordning (EU) nr. 36/2012 af 18. januar 2012. · Forløb efter balancedagen Den 29. februar 2012 blev Kommissionen meddelt, at Syrien stadig mangler at tilbagebetale lån på 15,4 mio. EUR, som skulle have været betalt i november og december 2011. Det kan derfor forventes, at der vil skulle trækkes på fonden til at dække tilbagebetalingen af disse lån i løbet af første halvår af 2012, hvis EIB ikke modtager det skyldige beløb fra Syrien. 4.2. EIB's vederlag Det er i den anden tillægsoverenskomst af 26. april og 8. maj 2002 fastsat, at bankens vederlag beregnes ved hjælp af de degressive årlige provisionssatser, der gælder for hver af trancherne i fondens aktiver. Dette vederlag beregnes på grundlag af fondens årlige gennemsnitlige beholdning af aktiver. Bankens vederlag for 2011 blev fastsat til 739 809,98 EUR, og er opført i resultatopgørelsen og bogført som en periodeafgrænsningspost (passiver) på balancen. [1] EUT L 145 af 10.6.2009, s. 10 (i det følgende benævnt "forordningen"). [2] I henhold til forordningen vedbliver de transaktioner til fordel for tiltrædelseslandene, der har været dækket af fonden, med at være dækket af EU's garanti efter tiltrædelsesdatoen. Fra denne dato ophører de imidlertid med at være eksterne EU-foranstaltninger og dækkes derfor direkte af EU's almindelige budget og ikke længere af fonden. [3] IPSAS, International Public Sector Accounting Standards. [4] Den er baseret på de reviderede standarder for IAS 32 og 39 som udgivet af IASB den 18. december 2003 og indeholder derfor ikke de undtagelsesbestemmelser i IAS 39, som blev godkendt af Europa-Kommissionen den 19. november 2004. [5] Den interinstitutionelle aftale (2006/C 139/01) mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning, EUT C 139 af 14.6.2006, s. 1. [6] Andre periodiseringsposter omfatter eventuelle vekselkursforskelle, der skal betales i forbindelse med andre forpligtelser (hovedsagelig inddrivelsesgebyrer til EIB). [7] Rådets forordning (EF, Euratom) nr. 89/2007 af 30. januar 2007 om ændring af Rådets forordning (EF, Euratom) nr. 2728/94 om oprettelse af en garantifond for aktioner i forhold til tredjelande, EUT L 22 af 31.1.2007, s. 1. [8] På grund af manglende ratings er de græske og portugisiske obligationer ikke repræsenteret i benchmarken. [9] På grund af manglende ratings er de græske og portugisiske obligationer ikke repræsenteret i benchmarken.